PRITARTA

Rokiškio rajono savivaldybės tarybos

2022 m. vasario 23 d. sprendimu Nr. TS-

**ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2021 METŲ VEIKLOS ATASKAITA**

Rokiškio rajono savivaldybės bendruomenės sveikatos taryba (toliau – BST) – tai savarankiška sveikatinimo veiklos koordinavimo institucija prie Rokiškio rajono savivaldybės tarybos (toliau – savivaldybės taryba). Jos uždavinys – patarti savivaldybės tarybai, kaip rengti ir įgyvendinti savivaldybės teritorijoje sveikatos ugdymo, alkoholio, tabako ir narkotikų kontrolės, visuomenės sveikatos saugos ir sveikatos stiprinimo, ligų profilaktikos priemones, nustatyti savivaldybės visuomenės sveikatos rėmimo specialiosios programos lėšų naudojimo prioritetus bei atlikti kitas funkcijas. BST veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos sveikatos sistemos įstatymu, Lietuvos Respublikos visuomenės sveikatos priežiūros įstatymu, Savivaldybės tarybos priimtais sprendimais, kitais teisės aktais ir BST nuostatais.

**2021 m. bendruomenės sveikatos tarybos posėdžiuose svarstytų klausimų apžvalga**

Posėdis yra pagrindinė BST veiklos forma. 2021 m. vyko trys posėdžiai, visi nuotoliniu būdu per ZOOM programą. BST nariams iš anksto buvo nusiunčiama informacija, kad posėdžio metu jie galėtų išsakyti savo nuomonę, diskutuoti, teikti siūlymus.

PIRMASIS POSĖDIS vyko 2021 m. sausio 11 d. Jame buvo pritarta Rokiškio BST 2020 metų veiklos ataskaitai ir 2021 m. veiklos planui. BST nariai apžvelgė ankstesnių metų veiklos rezultatus, nusimatė ateities veiklos gaires, suplanavo parengti naujus ir teikti Rokiškio rajono tarybai tvirtinti BST nuostatus. Kaip ir ankstesniais metais BST koncentravosi į vykdomos Rokiškio rajono savivaldybės visuomenės sveikatos rėmimo specialiosios programos (toliau – Programa) įgyvendinimą. Posėdyje pritarta Programai pateiktų projektų vertinimo komisijos sudarymui, numatytos 2021 m. Programos projektų finansavimo prioritetinės kryptys.

ANTRASIS POSĖDIS vyko 2021 m. balandžio 7 d. Jame svarstytas teikimas Rokiškio

rajono savivaldybės tarybai tvirtinti Rokiškio rajono savivaldybės visuomenės sveikatos rėmimo specialiosios programos 2021 metų sąmatą. Pirmą kartą Programos projektų paraiškos vertintos dviem etapais: pirmiausia įvertino Rokiškio rajono savivaldybės administracijos direktoriaus 2021 m. kovo 9 d. įsakymu Nr. AV-201 „Dėl Rokiškio rajono savivaldybės visuomenės sveikatos rėmimo specialiosios programos projektų vertinimo komisijos sudėties patvirtinimo“ sudaryta komisija. Paraiškos vertintos pagal metodiką, patvirtintą Rokiškio rajono savivaldybės administracijos direktoriaus 2020 m. spalio 20 d. įsakyme Nr. AV-1083 „Dėl Rokiškio rajono savivaldybės Visuomenės sveikatos rėmimo specialiosios programos projektų rengimo, finansavimo ir įgyvendinimo tvarkos aprašo patvirtinimo“. Antrasis etapas: BST nariai, atsižvelgdami į komisijos narių vertinimo rezultatus, priėmė sprendimą dėl Programos sąmatos projekto teikimo tvirtinti Rokiškio rajono savivaldybės tarybai.

TREČIASIS POSĖDIS vyko 2021 m. lapkričio 9 d. Pagrindinis svarstytas

klausimas: naujų BST nuostatų rengimas. Naujame teisiniame akte apibrėžti BST funkcijos, formavimo sudėties principai, narių teisės, veiklos organizavimo tvarka. 2021 m. lapkričio 26 d. Rokiškio rajono tarybos sprendimu Nr. TS-221 „Dėl Rokiškio rajono savivaldybės bendruomenės sveikatos tarybos nuostatų patvirtinimo“, buvo patvirtinti nauji BST nuostatai. Tokiu būdu būtų patvirtinti visi teisiniai aktai, būtini sklandžiai, skaidriai BST veiklai.

PRITARTA

Rokiškio rajono savivaldybės tarybos

2022 m. vasario 23 d. sprendimu Nr. TS-

**ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2022 METŲ VEIKLOS PLANAS**

|  |  |  |  |
| --- | --- | --- | --- |
| **Eil. Nr.** | **Svarstomas klausimas** | **Laikotarpis** | **Atsakingas asmuo** |
|  | Bendruomenės sveikatos tarybos 2022 m. veikos plano sudarymas. | 2022 m. sausio –vasario mėn. | Bendruomenės sveikatos tarybos pirmininkas |
| 2. | Bendruomenės sveikatos tarybos 2022 m. ataskaitos parengimas ir pristatymas rajono savivaldybės tarybai.  Sveikatinimo prioritetų 2022 m. nustatymas. | 2022 m. vasario – kovo mėn. | Bendruomenės sveikatos tarybos pirmininkas |
| 3. | Rokiškio rajono savivaldybės visuomenės sveikatos rėmimo specialiosios programos 2022 m. projektų paraiškų konkurso paskelbimas. | 2022 m. I-II ketvirčiai | Bendruomenės sveikatos taryba |
| 4. | Rokiškio rajono savivaldybės visuomenės sveikatos rėmimo specialiosios programos 2022 m. projektų paraiškų vertinimas. | 2022 m. II-III ketvirčiai | Bendruomenės sveikatos taryba |
| 4. | Rokiškio rajono savivaldybės visuomenės sveikatos rėmimo specialiosios programos projektų paraiškų sąmatos pateikimas tvirtinti Rokiškio rajono savivaldybės tarybai. | 2022 m. II-III ketvirčiai | Bendruomenės sveikatos taryba |
| 5. | Rokiškio rajono savivaldybės visuomenės sveikatos rėmimo specialiosios programos projektų vykdymo stebėsena. | 2022 m. III-IV ketvirčiai | Bendruomenės sveikatos taryba |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2021 M. VEIKLOS ATASKAITOS IR 2022 M. VEIKLOS PLANO PATVIRTINIMO“ AIŠKINAMASIS RAŠTAS**

2022-02-23

**Parengto sprendimo projekto tikslai ir uždaviniai.**

Tikslas – patvirtinti Rokiškio rajono savivaldybės bendruomenės sveikatos tarybos (toliau – BST) 2021 metų veiklos ataskaitą ir 2022 m. veiklos planą.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 19, 40 punktai, Rokiškio rajono savivaldybės tarybos veiklos reglamento, patvirtinto 2019 m. kovo 29 d. sprendimo Nr. TS-43 „Dėl Rokiškio rajono savivaldybės tarybos veiklos reglamento patvirtinimo“ 273 punktas.

**Sprendimo projekto esmė.**

Lietuvos Respublikos sveikatos sistemos įstatymas įpareigoja BST pateikti metinę ataskaitą. 2021 m. tarybos nariai tris kartus posėdžiavo, priėmė sprendimą atnaujinti BST nuostatus, teikė pasiūlymus dėl Rokiškio rajono savivaldybės Visuomenės sveikatos rėmimo specialiosios programos (toliau – Programa) projektų vertinimo, veiklų įgyvendinimo.

**Laukiami rezultatai.**

Neigiamų pasekmių nenumatoma, teigiamos – apžvelgiama BST veikla, suteikiama informacija apie jos vykdomą programą.

**Finansavimo šaltiniai ir lėšų poreikis**. Sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais.** Projektas atitinka teisės aktus.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Socialinės paramos ir sveikatos skyriaus vyriausioji specialistė Dalia Zibolienė